מרחק החיתוך המינימלי בין מסלולים

מרחק החיתוך המינימלי בין מסלולים (באנגלית: Minimum orbit intersection distance, בקיצור: MOID) הוא מדד באסטרונומיה המשמש להערכת פוטנציאל להתקרבות ואף לסיכון התנגשות בין עצמים שמימיים. הוא מוגדר כמרחק הקטן ביותר בין הנקודות הקרובות ביותר במסלולים המשיקים  של שני גופים. במקרים רבים נבחן בעיקר ה-MOID ביחס למסלול כדור הארץ, שכן הוא מצביע על פוטנציאל סיכון של עצם כלשהו להתקרב לכדור הארץ. נתון זה מופיע לעיתים קרובות במאגרי מידע של שביטים ואסטרואידים, כגון מאגר ה־"Small-Body Database" של JPL. ערכי MOID מוגדרים גם ביחס לגופים אחרים במערכת השמש, כגון נוגה או צדק.

עצם שמימי מסווג כעצם מסוכן פוטנציאלית ("Potentially Hazardous Object" – בקיצור: PHO), כלומר כזה שעלול להוות סיכון אפשרי לכדור הארץ, אם מרחק החיתוך המינימלי שלו עם מסלול כדור הארץ (Earth MOID) קטן מ־0.05 יחידות אסטרונומיות (AU). עבור גופים מסיביים יותר מכדור הארץ, גם ערכים גדולים יותר של MOID עשויים להצביע על התקרבות משמעותית. לדוגמה, MOID קטן מיחידה אסטרונומית אחת ביחס לצדק נחשב ראוי לציון, שכן צדק הוא כוכב הלכת המסיבי ביותר במערכת השמש.

MOID נמוך אינו מעיד בהכרח על התנגשות בלתי נמנעת, שכן כוכבי הלכת משנים לעיתים קרובות את מסלוליהם של גופים קטנים. בנוסף, נדרש ששני הגופים יגיעו לנקודה זו במסלוליהם בו-זמנית, לפני שהגוף הקטן יוסט למסלול אחר בעל ערך MOID שונה. שני גופים הלכודים כבידתית בתהודה מסלולית עשויים לעולם לא להתקרב זה לזה. חישובים נומריים של מסלולים נוטים להיות פחות מדויקים ככל שמנבאים את תנועת הגופים לזמנים רחוקים יותר בעתיד, במיוחד כאשר הגוף הקטן מושפע שוב ושוב מכבידתם של כוכבי לכת אחרים. יתרונו של ערך ה-MOID הוא שהוא מחושב ישירות מאלמנטי המסלול של הגוף, ללא צורך באינטגרציה נומרית לעתיד.

העצם היחיד שסווג אי פעם בדרגה 4 בסולם טורינו (ומאז הורד בדרגתו), הוא אסטרואיד אטן אפופיס, שמרחק החיתוך המינימלי שלו עם מסלול כדור הארץ (Earth MOID) הוא 0.00026 יחידות אסטרונומיות (כ-39,000 ק"מ). עם זאת, זהו אינו ערך ה-MOID הקטן ביותר בקטלוגים. עצמים רבים בעלי MOID קטן יחסית אינם מוגדרים כעצמים מסוכנים פוטנציאלית (PHO), משום שקוטרם קטן מכ-140 מטרים (או בהירות מוחלטת, H > 22). ערכי MOID ביחס לכדור הארץ שימושיים במיוחד עבור אסטרואידים שקטנים מ-140 מטרים, מכיוון שעצמים אלה עמומים מאוד ולעיתים נצפים לאורך קשת תצפית קצרה בלבד, כך שמסלולם אינו ידוע במדויק.

נכון לספטמבר 2023, אותרו שבעה עצמים שעבורם חושב ערך ה-Earth MOID לפני פגיעתם בכדור הארץ. שני העצמים הראשונים שאותרו בדרך זו היו האסטרואידים הקטנים 2008 TC3 ו-2014 AA. האסטרואיד 2014 AA רשום עם ערך MOID של 0.00000045 יחידות אסטרונומיות (כ-67 ק"מ), והוא בעל ערך ה-MOID השני הקטן ביותר שנמדד עבור אסטרואיד אפולו, לאחר 2020 QY2, שערך ה-Earth MOID שלו הוא 0.00000039 יחידות אסטרונומיות (כ-58 ק"מ).
+אסטרואידים מסוכנים פוטנציאלית (Potentially Hazardous Asteroids) שמרחק החיתוך המינימלי שלהם עם כדור הארץ (Earth MOID) קטן מ-0.0004 יחידות אסטרונומיות (כ-60,000 ק"מ, בערך פי חמישה מקוטר כדור הארץ), כוללים:עצם שמימימרחק החיתוך המינימלי (AU)גודל (מטר) (קירוב) בהירות מוחלטת (H)2016 FG6030021.1(177049) 2003 EE1632019.82012 HZ3326020.42010 JE8818021.5(137108) 1999 AN10130017.92022 BX117021.72003 EG1649019.42021 NQ521021.2(442037) 2010 PR6669519.3(216985) 2000 QK13020021.3אפופיס 9994237019.7(89958) 2002 LY45130017.2(35396) 1997 XF1170417.0162173 ריוגו89619.6(143651) 2003 QO104230016.1(85236) 1993 KH50018.8(471240) 2011 BT1515021.4
+שביטים מחזוריים ממוספרים שמרחק החיתוך המינימלי שלהם עם כדור הארץ (Earth MOID) קטן מ-0.02 יחידות אסטרונומיות (כ-3 מיליון ק"מ), כוללים: עצם שמימי תקופת ייחוסמרחק החיתוך המינימלי (AU) שביט ביאלה 1832  שביט סוויפט-טאטל 1995  שביט טמפל-טאטל 1998  שביט לוי  2007  שביט פינליי  2015  שביט שווסמן-ווכמן  2022  שביט ליניאר  2016  460P/PanSTARRS  2016  שביט בלנפיין  2019  שביט גיאקוביני-זינר  2017 
+אסטרואידים ידועים מחגורת האסטרואידים שמרחק החיתוך המינימלי שלהם עם כדור הארץ (Earth MOID) קטן מיחידה אסטרונומית אחת, כוללים: עצם שמימימרחק החיתוך המינימלי (AU) הבה 6  אייריס 7  פלורה 8  ויקטוריה 12  מלפומנה 18  קליו 84  אגתה 228 

 הערות שוליים 

קטגוריה:מערכת השמש
קטגוריה:גופים קרובי ארץ